ปาอางา

ปาอางา () เป็นหน่วยเงินของประเทศตองงา หน่วยเงินนี้ถูกควบคุมโดยธนาคารแห่งชาติตองงา (Pangikē Pule Fakafonua ʻo Tonga) ในนูกูอาโลฟา ปาอางาไม่สามารถใช้แลกเปลี่ยนได้และใช้สกุลเงินอื่นแทน ได้แก่ ดอลลาร์ออสเตรเลีย ดอลลาร์นิวซีแลนด์ ดอลลาร์สหรัฐอเมริกาและเยนญี่ปุ่น

ปาอางาถูกแบ่งออกเป็น 100 เซนิติ รหัสสกุลเงิน ISO คือ TOP และตัวย่อที่ใช้ทั่วไปคือ T$ (สัญลักษณ์ ¢ สำหรับเซนิติ) ในตองกา ปาอางามักถูกเรียกในภาษาอังกฤษว่า “ดอลลาร์” ส่วนเซนิติเรียกว่า “เซนต์” และฮาวเรียกว่า “ยูเนียน”
หน่วยฮาว (1 ฮาว = 100 พาอังกา) ไม่ได้ใช้ในชีวิตประจำวัน และจะพบได้เฉพาะบนเหรียญที่ระลึกซึ่งมีมูลค่าสูงเท่านั้น

 นิรุกติศาสตร์ 
พาอังกา เป็นชื่อภาษาตองกาสำหรับ Entada phaseoloides หรือที่เรียกว่า box bean หรือ ถั่วนักบุญโทมัส เป็นเถาวัลย์คล้ายถั่วที่ให้ฝักขนาดใหญ่ มีเมล็ดสีน้ำตาลแดงขนาดใหญ่ เมล็ดมีลักษณะค่อนข้างกลม เส้นผ่านศูนย์กลางได้ถึง 5 ซม. และหนา 1–2 ซม. เมื่อร้อยต่อกันจะใช้ทำเป็นกำไลข้อเท้า ซึ่งเป็นส่วนหนึ่งของชุดเต้นรำ kailao นอกจากนี้ยังเคยถูกใช้เป็นตัวเล่นในเกมโบราณที่ขว้างจานชื่อว่า lafo

เมื่อวันที่ 1 ธันวาคม ค.ศ. 1806 ชาวตองกาได้โจมตีเรือ Port-au-Prince ที่แล่นผ่านใกล้เกาะลิฟูกาเพื่อพยายามยึดเรือ แต่ไม่สำเร็จ เนื่องจากลูกเรือจมเรือลงเอง
หัวหน้าหมู่เกาะฮาอะไป ฟีนาว อูลูกาลาลา จึงหันไปใช้แผนถัดไป คือปล้นสิ่งของที่มีค่า ระหว่างการตรวจค้น เขาพบเงินสดของเรือ แต่เพราะไม่รู้ว่าเงินคืออะไร เขาจึงคิดว่าเหรียญเหล่านั้นคือ ปาอางา ท้ายที่สุด เมื่อไม่พบสิ่งใดที่เห็นว่ามีค่า เขาจึงสั่งให้เผาซากเรือ และมีรายงานว่าลูกเรือส่วนใหญ่ถูกสังหารFindlay, Alexander George (1851) A directory for the navigation of the Pacific ocean. p. 807.

 อ้างอิง 

หมวดหมู่:สกุลเงิน
หมวดหมู่:ประเทศตองงา